CELEX: 62009CA0156
Language: lt
Date: 2010-11-18 00:00:00
Title: Byla C-156/09: 2010 m. lapkričio 18 d. Teisingumo Teismo (pirmoji kolegija) sprendimas byloje ( Bundesfinanzhof (Vokietija) prašymas priimti prejudicinį sprendimą) Finanzamt Leverkusen prieš Verigen Transplantation Service International AG (Šeštoji PVM direktyva — 13 straipsnio A skirsnio 1 dalies c punktas — Visuomenei naudingos veiklos atleidimas nuo mokesčio — Sveikatos priežiūros paslaugos — Kremzlės ląstelių paėmimas ir dauginimas, siekiant jas vėl implantuoti pacientui)

15.1.2011   
            
            
               LT
            
            
               Europos Sąjungos oficialusis leidinys
            
            
               C 13/8
            
         2010 m. lapkričio 18 d. Teisingumo Teismo (pirmoji kolegija) sprendimas byloje (Bundesfinanzhof (Vokietija) prašymas priimti prejudicinį sprendimą) Finanzamt Leverkusen prieš Verigen Transplantation Service International AG
   
   (Byla C-156/09) (1)
   
   (Šeštoji PVM direktyva - 13 straipsnio A skirsnio 1 dalies c punktas - Visuomenei naudingos veiklos atleidimas nuo mokesčio - Sveikatos priežiūros paslaugos - Kremzlės ląstelių paėmimas ir dauginimas, siekiant jas vėl implantuoti pacientui)
   2011/C 13/12
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Bundesfinanzhof
   
   
      Šalys pagrindinėje byloje
   
   
      Ieškovė: Finanzamt Leverkusen
   
   
      Atsakovė: Verigen Transplantation Service International AG
   
   
      Dalykas
   
   Prašymas priimti prejudicinį sprendimą — Bundesfinanzhof — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo 13 straipsnio A skirsnio 1 dalies c punkto ir 28b straipsnio F skirsnio 1 dalies aiškinimas — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) — Sąnario kremzlės ląstelių išskyrimas iš kremzlės audinio, kurį iš žmogaus paėmė kitoje valstybėje narėje įsikūrę paslaugos gavėjai, ir po to atliekamas šių ląstelių dauginimas, siekiant jas implantuoti pacientui, pasitelkusiam tuos pačius paslaugos gavėjus — Paslaugų teikimo vietos nustatymas — „Sveikatos priežiūros paslaugų, kurias teikia gydytojai ir vidurinis bei pagalbinis medicinos personalas“, atleidimas nuo mokesčio?
   
      Rezoliucinė dalis
   
   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas, iš dalies pakeistos 1995 m. balandžio 10 d. Tarybos direktyva 95/7/EB, 13 straipsnio A skirsnio 1 dalies c punktas turi būti aiškinamas taip, kad sąnario kremzlės ląstelių paėmimas iš kremzlės audinio, paimto iš žmogaus, ir paskesnis šių ląstelių dauginimas, siekiant jas vėl implantuoti terapiniais tikslais, yra „sveikatos priežiūros paslauga“ šios nuostatos prasme.
   
      (1)  OL C 180, 2009 8 1.